
Rímskokatolícka cirkev
Farnosť Veľké Rovné
FARSKÉ OZNAMY

XXX. cezročná nedeľa, 25. októbra 2026
NE  25. X.     7.30  XXX. cezročná nedeľa (+ František, Barbora, František a Jozefína)



  9.00
sv. omša v KD Pod Ivorom

             10.30  streamovaná sv. omša (+ Jozef, pri nedožitých 90. narodeninách)
PO   26. X.
  7.30 
cezročná féria (na úmysel) 
UT   27. X.
   ---- 
ST   28. X.    7.30 
sviatok sv. Šimona a Júdu, apoštolov (na úmysel) 
ŠT   29. X.
   ----
P I   30. X.
18.00 
cezročná féria (+ Emil, Emília, Jozef a Milan)
SO  31. X.
  7.30 
sobotná spomienka Panny Márie  (za farnosť)
NE  1. XI.      7.30  XXXI. cezročná nedeľa (+ Mária a Eduard)



  9.00
slávnosť všetkých svätých (sv. omša v KD Pod Ivorom)

             10.30  streamovaná sv. omša (+ Richard, Mária, Jozef a Emília)
PBZ za upr. kostola a za milodary na kvety. O ďalšie upr. prosím farníkov z Rimanovíc, č.d. 98-150. 
Minulú nedeľu ste pri zbierke na misie darovali 1.500,- €, nech vás Pán odmení za vašu štedrosť.
Na budúcu nedeľu bude po sv. omšiach prvonedeľná zbierka na kostol, za milodary PBZ.

Tento týždeň budem na exercíciách v Smižanoch, v prípade pohrebu ma bude zastupovať pán farár z Kotešovej dp. Roman Titze (www.kotesova.fara.sk). Sv. omše v UT a ŠT nebudú, zajtra ráno 7.30.  
V piatok o 16.30 bude na fare ďalšie stretnutie kurzu Alfa pre birmovancov – ôsmakov ZŠ. 
Pozývam farníkov adoptovať si birmovanca a modliť sa za neho až do birmovky. Kartičky s menami birmovancov sú v sakristii, prosím podpísať sa na papier, ktorý je v sakristii pri kartičkách.

Ružencové spoločenstvo pozýva farníkov na modlitbu posv. ruženca v kaplnke na Ostriciach každý deň v októbri o 16.30. Samozrejme, pozývame Vás aj na častejšiu účasť na posv. ruženci v kostole pred sv. omšami, aj na každodennú spoločnú modlitbu aspoň jedného desiatku v rodinách.

Vzadu za lavicami sú sviečky, malé za 2,- €, v skle za 5,- €, zakúpením ktorých môžete podporiť projekty ochraňujúce život od narodenia až po prirodzenú smrť. Pri sviečkach sú aj letáky všeobecne informujúce o  použití finančných prostriedkov získaných pri tejto každoročnej zbierke (už 24. ročník). Sviece môžete zapáliť na hroboch svojich príbuzných alebo používať pri modlitbe v domácnosti. Ak niekto nemôže zaplatiť celú sumu, môže si sviecu zakúpiť aj za menšiu sumu ale minimálne 1€ (2€).
Predplatné RN 7,50 € zaplaťte p. Fulmekovej Júlii, predplatné Posla 13,20 € p. Bočejovej Oľge. 
Vzadu za lavicami sú propagačné materíály diecézneho fondu K.R.O.K., ktorý tohto roku slávi 7 rokov existencie. Riaditeľa tohto fondu, dp. Dušana Pecku poznáte z našich tohtoročných hodových omší, kde bol kazateľom a celebrantom. Sáčky s čajom a priloženým malým letáčikom slúžia na to, aby ste sa pri šálke čaju zapojili do vyplnenia krátkeho dotazníka, ktorý nájdete na stránke www.mojkrok.sk, alebo aj prostredníctvom QR kódu na plagáte na nástenke pred kostolom. V súčasnosti tento diecézny fond zbiera peniaze hlavne na podporu diecéznych diel a aktivít, raz sme z neho čerpali na jeden výlet s birmovancami aj my, ale do budúcnosti ide o platformu pre zbieranie peňazí na platy kňazov, keďže sa stále viac hovorí o finančnom oddelení cirkví a štátu. Táto kampaň pri 7. výročí vzniku fondu má za cieľ dostať fond do povedomia v širšej verejnosti ale aj získať nových pravidelných darcov. Fond pripravuje aj nové aktivity, o ktorých vás budem informovať.   
